stanford-oval/wikipedia huggingface dataset:
קעקעית אל-ג'סר

| --- | --- |
 מדינה:  לבנון לבנון
 מחוז:  א-נבטיה
 נפה:  א-נבטיה
 גובה:  400 מטרים
 קואורדינטות:  33°19′32″N 35°25′05″E﻿ / ﻿33.32555556°N 35.41805556°E﻿ / 33.32555556; 35.41805556 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןקעקעית אל-ג'סר(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןקעקעית אל-ג'סר  he tabBackground:;tabBorder:#aaa;defaultTab:0;
 
קָעקָעִית אל-ג'סר (בערבית: قعقعية الجسر) נקרא גם: קָאקָעית אל-ג'סר (قاقعية الجسر) הוא כפר שיעי לבנוני, בנפת א-נבטיה שבמחוז א-נבטיה, בדרום לבנון. הכפר שוכן על רכס מצפון לליטני, בגובה ממוצע של כ-400 מטרים מעל פני הים, כ-9 קילומטרים דרומית מזרחית לא-נבטיה, ממזרח ובצמוד לכפרסיר (ער').
אטימולוגיה

פירוש המילה הראשונה אינו ידוע. תרגום המלה השנייה בשם הוא גשר והתושבים מייחסים אותה לקרבת היישוב לגשר על הליטני (כביש א-נבטיה – תבנין), שנקרא: ג'סר אל-קעקעיה (ער').
הצמדת המילה הראשונה לגשר, נעשתה, ככל הנראה כדי להבדיל את שם היישוב מיישוב בעל שם דומה בנפת צידון ששמו: קעקעיה או קאקעית א-צנובר (ער').
אתרים

מצפון לכפר ישנן מספר מערות קבורה חצובות בסלע והן מתוארכות לתקופה הרומית. בנוסף ישנם שרידים ארכאולוגיים בין הכפר לליטני, ובכלל זה שרידי גשר שהיה בנוי על שלוש קשתות מעל הנהר.
אוכלוסייה

בשנת 2014 היו רשומים בכפר 3,231 תושבים בעלי זכות בחירה לפרלמנט הלבנוני. מהם: 3,172 שיעים (99.23%).
הערות שוליים

↑  أسماء العائلات في بلدة قاقعية الجسر، قضاء النبطية، محافظة النبطية في لبنان, إعْرَفْ لبنان (בערבית)
ערך זה הוא קצרמרבנושא לבנון. אתם מוזמנים לתרום לוויקיפדיה ו.
רב-אמן (סרט)

| --- | --- |
 בימוי:  Sergey Mikaelyan 
 תסריט:  Leonid Zorin 
 שחקנים ראשיים:  אנדריי מייגקוב Vladimir Tatosov Tamara Sovchi Nikolay Volkov Petr Shelokhonov מיכאל טל Roman Filippov יורי אברבך יפים קופליאן ליודמילה קסטקינה Larisa Malevannaya אנאטולי סולוניטסין עמנואל ויטורגן מיכאיל קוזקוב ויקטור קורצ'נוי מארק טיימנוב 
 מוזיקה:  וניאמין בסנר 
 צילום:  Yevgeny Mezentsev 
 מדינה:  ברית המועצות 
 חברת הפקה:  לנפילם 
 הקרנת בכורה:  1972 
 משך הקרנה:  87 דק' 
 שפת הסרט:  רוסית 
 סוגה:  מלודרמה 
 דף הסרט ב־IMDb
 
רב-אמן (ברוסית: Гроссмейстер) הוא סרט סובייטי בבימויו של סרגיי מיקאליאן משנת 1972 על פי תסריט מאת ליאוניד זורין.
עלילה

הסרט חושף את בעיות הקריירה והחיים האישיים של שחמטאי מפורסם. הסרט מתחיל במשחק שחמט, המשודר לצופים, כולל סריוז'ה קלבניקוב הקטן עם אביו. בשובו, האב נפגע ממכונית והילד, שנותר עם אמו, נעול במשחק שח. לאחר שהפך לאיש צעיר, הוא לא זונח את התחביב שלו ופוגש גם ילדה בשם ילנה. רגשות רומנטיים מתעוררים בין אלנה לצעיר, אך מעברה של ילנה מפריד ביניהם.
הם נפגשים כמבוגרים - המתרגמת ילנה אנדרייבנה דונצובה והשחמטאי סרגיי אלכסנדרוביץ' חלבניקוב. מאוחר יותר הם מתחתנים, בעוד ילנה רוצה לשנות את סרגיי. אבל בסוף היא רואה את הגאונות של בעלה ומסכימה לחכות. בסרט מככבים רבי האמן מיכאיל טל, יורי אברבך, מארק טיימנוב, ויקטור קורצ'נוי.
שחקנים ודמויות

אנדריי מייגקוב – סרגיי אלכסנדרוביץ' חלבניקוב, רב-אמן
ויקטור קורצ'נוי – מאמנו של חלבניקוב
לריסה מאלוואניה – ילנה אנדרייבנה דונצובה, אשתו של חלבניקוב, מתורגמנית
עמנואל ויטורגן – אורלוב
מיכאיל קוזקוב – ולדימיר
ליודמילה קסטקינה – אמו של סרגיי
אנטולי סולוניצין – אביו של סרגיי
יפים קופליאן – פאבל מקסימוביץ', מורה
ניקולאי וולקוב – הזקן מביתן השחמט בפארק
תמרה סובצ'י – אניה
ולדימיר טאטוסוב – סרגיי אלכסנדרוביץ', מארגן מושב המשחק באתר הנופש
אנה טבלנבה – מריה
פיוטר שלוחונוב – פיודור מאטווייביץ', בעלה השני של אמו של סרגיי
איגור ורפה – שחמטאי זר, יריבו של חלבניקוב במשחק הגמר
רומן פיליפוב – אוהד שחמט
מיכאל טל
יורי אברבך
מארק טיימנוב
אלכסנדר קוטוב
פאול קרס
מיכאל טריברדייב
פרסים

פרס הוועדה לתרבות פיזית וספורט תחת מועצת השרים של ברית המועצות ופדרציית קולנוע ספורטיבי של ברית המועצות.
ריצ'רד לסר

אין תמונה חופשית
ריצ'רד לסר (באנגלית: Richard Lesser) היה קלרניתן ומורה אמריקאי-ישראלי.
חייו

לסר החל את לימודי המוזיקה בלוס אנג'לס והמשיך אותם במכון קרטיס למוזיקה בפילדלפיה, אותו סיים בשנת 1959. בראשית הקריירה שלו סייר עם בלט רוס דה מונטה קרלו ועם הבלט הלאומי של תזמורת קנדה, ולאחר זאת עבד כקלרניתן עצמאי. היה קלרניתן ראשון בתזמורת קולומביה בהקלטה שביצעה תחת שרביטו של איגור סטרווינסקי.
לסר השתתף בארבע עונות קיץ של מוזיקה קאמרית בפסטיבל מרלבורו בוורמונט. בשנת 1966 הזמין אותו זובין מהטה להצטרף לתזמורת הפילהרמונית הישראלית וכעבור שנתיים היה לקלרניתן הראשון בתזמורת זו, בה המשיך לנגן 35 שנים תחת שרביטיהם של גדולי המנצחים, בהם ליאונרד ברנשטיין, שארל מינש, יוג'ין אורמנדי, גאורג שולטי ואחרים. בשנת 2002 פרש מן התזמורת הפילהרמונית הישראלית.
לסר לימד בארצות הברית, במזרח הרחוק ובגרמניה ומשנת 1968 עד לפרישתו בשנת 2002 היה ראש מחלקת הקלרינט באוניברסיטת תל אביב.
לסר נפטר ב-17 במרץ 2016
קרול דויטש

| --- | --- |

 לידה:  21 באפריל 1894 אנטוורפן, בלגיה 
 פטירה:  20 בדצמבר 1944 (בגיל 50) בוכנוואלד, גרמניה הנאצית 
 תחום יצירה:  ציור 
 
קרול דויטש (פלמית: Carol Deutsch;‏ 21 במאי 1894 – 1944) הוא אמן יהודי-בלגי שנרצח בשואה.
קורות חיים

דויטש נולד למשפחה יהודית שהתגוררה באנטוורפן. אמו הייתה בתו של רב, ממוצא אוסטרי, ואביו יהלומן, ממוצא הונגרי. לדויטש היו שני אחים המבוגרים ממנו, ושניים הצעירים ממנו, שנולדו לאביו מנישואים שניים, לאחר מות אמו.
דויטש קיבל חינוך יהודי-דתי, ולאחר לימודיו התיכוניים הוכנס לעסקי היהלומים של אביו.
בשנות ה-20 נישא לאסתר לאופר, בתו של ראש קהילת אוסטנדה. לאחר נישואיו עסק בניהול מכירותיה של אשתו, שניהלה סלון פרווה. בהמשך, התרחק מהחינוך המקורי עליו גדל, אימץ אורח חיים חילוני, והחליט להקדיש את מרצו לאמנות. התקרב לאמן הבלגי ג'יימס אנסור, וידידות התפתחה ביניהם - אנסור אף יצר דיוקן של דויטש, עליו חתם בעברית (בשנת 1928).
תערוכת יחיד ראשונה של יצירותיו של דויטש הוצגה בשנת 1929 בגלריית לואי מנטו שבבריסל. אנסור כתב את ההקדמה לקטלוג של התערוכה. בהמשך הציג דויטש את יצירותיו בתערוכות יחיד חוזרת באותה הגלריה (בשנת 1933), וכן בגלריית ג'ורג' ג'ירו שבבריסל (בשנת 1934).
בין השנים 1930–1935 כיהן בתפקיד נשיא הקהילה היהודית באוסטנדה. אך על אף שהיה מעורב בחיי הקהילה היהודית, לא נתן בתקופה זו ביטוי נוסף ליהדותו, גם לא ביצירתו האמנותית.
בשנת 1934 פגש את פלה ברונשטיין, זוכת תחרות מלכת היופי של "הדסה". בעקבות זכייתה, דויטש צייר את דיוקנה והתאהב בה. משפחתה של פלה התנגדה לקשר מכיוון שהיא הייתה צעירה ממנו בתשע-עשרה שנה. הם נישאו כחמש שנים מאוחר יותר, בשנת 1939, ובינואר 1940 נולדה בתם היחידה, אינגריד.
במשך כשנה שהה בארץ-ישראל, כמעין מסע של סיור וציור, שייתכן שנבע גם ממצב משפחתי מורכב (1935–1936). שם צייר את נופי ארץ ישראל, ביצירות גדולות מימד. ציורים אלה הוצגו בתערוכת יחיד בשנת 1938 בגלריית ברקפוס שבאנטוורפן.
במאי 1940 נכבשה בלגיה בידי גרמניה הנאצית, ובית משפחת דויטש נהרס בהפצצות. דויטש ניסה להשיג אשרות כניסה לו ולמשפחתו לארצות הברית, אך ללא הצלחה.
בספטמבר 1943 נשלחו קרול דויטש ואשתו פלה לאושוויץ, שם נרצחה פלה. דויטש הועבר בהמשך למחנה זקסנהאוזן ולאחר מכן לבוכנוואלד, שם מת בדצמבר 1944 מתשישות ומחולי.
בתם אינגריד, שהוסתרה על-ידם בביתם של כפריים קתוליים במזרח בלגיה, שרדה את המלחמה.
יצירתו

יצירתו של דויטש מאופיינת בפלטת צבעים עזה, בסגנון נאיבי בעל יסודות פרימיטיביים, כמקובל בתקופתו. נופיו האקזוטיים, דמויותיו הססגוניות והתפאורות המפוארות עשויים להצביע על השפעת האוריינטליזם, ייתכן שבהשפעת מסעו לארץ-ישראל. הוא נמנה עם חוג תלמידיו של האמן הבלגי ג'יימס אנסור, והושפע רבות מסגנונו.
יצירתו > התנ"ך המאויר

בציוריו עד לתקופת השואה לא ניכרה יהדותו. אך באופן מפתיע, בעיצומה של מלחמת העולם השנייה, כאשר ארצו בלגיה כבר הייתה תחת הכיבוש הנאצי, החל דויטש בשנת 1941 באיור פסוקי התנ"ך, בקובץ שהכין במיוחד לכבוד יום הולדתה השני של בתו היחידה אינגריד. דויטש יצר תשעים ותשעה ציורים גדולי מימד, המתארים אירועים ודמויות מחמשת חומשי התורה.
הציורים גדולי המימד שנצבעו בגואש, מתאפיינים, ככלל יצירתו, בצבעוניות עזה ומלאת תעוזה ובקווים נאיביים. בציורים אלה אף בולטת ההיכרות שרכש במשך שנה עם נופי ארץ ישראל, שמאוירים בריאליות רבה. האיורים מצביעים על היכרות גם עם הטקסט התנ"כי ולצד זאת גם עם השפה העברית, מדרשי חז"ל, וסמלים קבליים המשולבים באיורים.
בכל אחד מתשעים ותשע היצירות, הפסוק בו עוסק הציור נכתב בתחתיתו בשלוש שפות - עברית, אנגלית וצרפתית. השפות מופיעות בסדר הזה (אם היה מספיק מקום בשורה, דויטש הכניס את העברית מימין ואת האנגלית משמאל; אך אם לא היה מספיק מקום, הוא הקדים את העברית). נראה שסדר השפות בכיתוב לאיורים של דויטש משמעותי: בתחילה העברית - עליה התחנך וגדל, וממנה ניסה להתרחק; לאחר מכן האנגלית, מתוך תפיסה אוניברסלית; ורק לאחר מכן את השפה המקומית המדוברת, צרפתית.
דויטש יצר גם קופסת עץ גדולה ומגולפת, ששימשה כמעין כספת לציורים. קופסת העץ מעניינת במיוחד, גם בשל יצירתה המיוחדת בעבודת-יד, אצל אמן שככל הידוע לא יצר עד לשלב זה בעץ; ובעיקר בשל האלמנטים המשולבים בה. הקופסה מעוטרת ומגולפת עבודת אמן, מכל צדדיה, ועליה אף עיטורי מתכת מרוקעים וסוגרי מתכת לנעילתה. מגולפים בה אלמנטים יהודיים בולטים, כמנורה ומגן דוד. בנוסף, הכתב המעוטר שעל הקופסה ("ח' חומשי תורה", "ציורים") נכתב - בניגוד לכיתובי הציורים, הכתובים בעברית, אנגלית וצרפתית - בעברית בלבד, באותיות המרובעות המקובלות, ולצד זאת גם בכתב עברי קדום. הבחירה בעברית מצביעה על תחושת הקשר של האמן למורשתו היהודית, ועל שאיפתו להבליטה. הוספת הכתב הקדום באה ככל הנראה להדגיש את קדמוניותו של העם הישראלי, בעידן שבו הוא זכה רק לביזוי, רדיפה ומוות. דויטש אף חתם על הקופסה את התאריך העברי, ואת שמו באותיות עבריות ואנגליות.
ביצירה אחרונה זו של דויטש ניכרים אלמנטים חינוכיים משמעותיים, אותם ניסה להעביר לבתו אינגריד בת השנתיים, כמעין צוואה רוחנית בעידן של אי-ודאות. לאחר המלחמה, אינגריד בת החמש חזרה לבית המשפחה, ומצאה את קופסת התנ"ך. כיום הקופסה והאיורים מוצגים בתערוכה במוזיאון האמנות ביד ושם.
רולינג סטון טופ 200 (2019)

טיילור סוויפט, שהוציאה את האלבום עם הפתיחה הגדולה בהיסטוריית המצעד, Lover, שנמכר בלמעלה מ-991,800 עותקים בשבוע צאתו.
זוהי רשימה של האלבומים שדורגו במקום הראשון ברולינג סטון טופ 200 במהלך שנת 2019. האלבומים המובילים והנמכרים ביותר בארצות הברית (ללא רדיו) מדורגים במצעד רולינג סטון טופ 200, שמפורסם על ידי מגזין רולינג סטון. הנתונים נאספים על ידי נתוני אלפא, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים ונתוני סטרימינג שנאספים מרשתות הזרמות מדיה שונות. בנוסף לכך, מתפרסם המצעד באופן קבוע כבר ביום שישי של כל שבוע, באתר רולינג סטון הרשמי.
היסטוריית המצעד

| תאריך | אלבום | אמנ/ית | מקור |
| --- | --- | --- | --- |
| 27 ביוני | Help Us Stranger | הרקונטרס |  |
| 4 ביולי | Indigo | כריס בראון |  |
| 11 ביולי | Revenge of the Dreamers III | דרימוויל & ג'יי קול |  |
| 18 ביולי | No.6 Collaborations Project | אד שירן |  |
| 25 ביולי | No.6 Collaborations Project | אד שירן |  |
| 1 באוגוסט | The Search | NF |  |
| 8 באוגוסט | Care Package | דרייק |  |
| 15 באוגוסט | We Are Not Your Kind | סליפנוט |  |
| 22 באוגוסט | So Much Fun | יאנג ת'אג |  |
| 29 באוגוסט | Lover | טיילור סוויפט |  |
| 5 בספטמבר | Fear Inoculum | טול |  |
| 12 בספטמבר | Hollywood's Bleeding | פוסט מאלון |  |
| 19 בספטמבר | Hollywood's Bleeding | פוסט מאלון |  |
| 26 בספטמבר | Hollywood's Bleeding | פוסט מאלון |  |
| 3 באוקטובר | Kirk | דה-בייבי |  |
| 10 באוקטובר | SuperM – The 1st Mini Album | SuperM |  |
| 17 באוקטובר | AI YoungBoy 2 | יאנג-בוי נבר ברוק אגיין |  |
| 24 באוקטובר | Hollywood's Bleeding | פוסט מאלון |  |
| 31 באוקטובר | Jesus Is King | קניה וסט |  |
| 7 בנובמבר | Hollywood's Bleeding | פוסט מאלון |  |
| 14 בנובמבר | What You See Is What You Get | לוק קומבס |  |
| 21 בנובמבר | Courage | סלין דיון |  |
| 28 בנובמבר | A Love Letter to You 4 | טריפי רד |  |
| 5 בדצמבר | Frozen II | אמנים שונים |  |
| 12 בדצמבר | Please Excuse Me For Being Antisocial | רודי ריץ' |  |
| 19 בדצמבר | Fine Line | הארי סטיילס |  |
| 26 בדצמבר | Fine Line | הארי סטיילס |  |
ראו גם

רולינג סטון טופ 200
הערות שוליים

1 2  Top 200 Albums, Aug 23, 2019 - Aug 29, 2019
↑  Rolling Stone, Rolling Stone (באנגלית)
↑  Top 200 Albums, Jun 21, 2019 - Jun 27, 2019
↑  Top 200 Albums, Jun 28, 2019 - Jul 4, 2019
↑  Top 200 Albums, Jul 5, 2019 - Jul 11, 2019
↑  Top 200 Albums, Jul 12, 2019 - Jul 18, 2019
↑  Top 200 Albums, Jul 19, 2019 - Jul 25, 2019
↑  Top 200 Albums, Jul 26, 2019 - Aug 1, 2019
↑  Top 200 Albums, Aug 2, 2019 - Aug 8, 2019
↑  Top 200 Albums, Aug 9, 2019 - Aug 15, 2019
↑  Top 200 Albums, Aug 16, 2019 - Aug 22, 2019
↑  Top 200 Albums, Aug 30, 2019 - Sep 5, 2019
↑  Top 200 Albums, Sep 6, 2019 - Sep 12, 2019
↑  Top 200 Albums, Sep 13, 2019 - Sep 19, 2019
↑  Top 200 Albums, Sep 20, 2019 - Sep 26, 2019
↑  Top 200 Albums, Sep 27, 2019 - Oct 3, 2019
↑  Top 200 Albums, Oct 4, 2019 - Oct 10, 2019
↑  Top 200 Albums, Oct 11, 2019 - Oct 17, 2019
↑  Top 200 Albums, Oct 18, 2019 - Oct 24, 2019
↑  Top 200 Albums, Oct 25, 2019 - Oct 31, 2019
↑  Top 200 Albums, Nov 1, 2019 - Nov 7, 2019
↑  Top 200 Albums, Nov 8, 2019 - Nov 14, 2019
↑  Top 200 Albums, Nov 15, 2019 - Nov 21, 2019
↑  Top 200 Albums, Nov 22, 2019 - Nov 28, 2019
↑  Top 200 Albums, Nov 29, 2019 - Dec 5, 2019
↑  Top 200 Albums, Dec 6, 2019 - Dec 12, 2019
↑  Top 200 Albums, Dec 13, 2019 - Dec 19, 2019
↑  Top 200 Albums, Dec 20, 2019 - Dec 26, 2019
| רולינג סטון |
| --- | --- | --- |
| רולינג סטון טופ 100 | 2019 • 2020 • 2021 |  |
| רולינג סטון טופ 200 | 2019 • 2020 • 2021 |  |
| מצעדים נוספים | רולינג סטון טרנדינג 25 • רולינג סטון ארטיסט 500 • רולינג סטון בריקת'רו 25 |  |
ריסקיפייד

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 בורסה:  הבורסה לניירות ערך בניו יורק (RSKD) 
 מייסדים:  עידו גל ואסף פלדמן
 תקופת הפעילות:  2012–הווה (כ־12 שנים) 
 מיקום המטה:  תל אביב-יפו 
 ענפי תעשייה:  מסחר אלקטרוני 
 מוצרים עיקריים:  שירות מניעת הונאות
 שווי שוק:  769.14 מיליון דולר (10 באוקטובר 2024)
 מנכ"ל:  עידו גל
 אנשי מפתח:  אסף פלדמן (CTO)
 עובדים:  706 (בזמן ההנפקה ב-2021)
  
 www.riskified.com
 
ריסקיפייד בע"מ (באנגלית: Riskified) היא חברה ציבורית ישראלית, המספקת תוכנה כשירות (SaaS) למניעת הונאה וביטול חיוב במסחר מקוון. החברה הוקמה בסוף שנת 2012 על ידי עידו גל ואסף פלדמן.
הטכנולוגיה של ריסקיפייד משתמשת בבינה מלאכותית, ניתוח התנהגות, קישור גמיש, איתור פרוקסי ולמידת מכונה כדי לאתר ולמנוע הונאה. ריסקיפייד מגבה עסקאות מסוכנות שאושרו על ידי הטכנולוגיה שלה עם התחייבות להחזר כספי של 100% מהסכום במקרה של הונאה.
בפברואר 2016 גייסה החברה 25 מיליון דולר. ביוני 2017 גייסה החברה 33 מיליון דולר. בנובמבר 2019 גייסה 165 מיליון דולר לפי שווי של כמיליארד דולר.
ביולי 2021 החלו ניירות הערך של החברה להיסחר בבורסה לניירות ערך בניו יורק.
הערות שוליים

↑  Schulz. "No Contest". National Retail Federation. אורכב מ-המקור ב-2015-12-23. נבדק ב-2015-12-22.
↑  "Daily API RoundUp: Qualys, Riskified, ESPN SDKs". ProgrammableWeb. נבדק ב-2015-12-22.
↑  Stambor, Zak. "Payment security vendor Riskified's new tool comes with a money-back guarantee". נבדק ב-2015-12-22.
↑  יניב אביטל, גיוס: Riskified מגייסת 25 מיליון דולר; מונעת הונאות אשראי בעסקאות אונליין, באתר "גיקטיים", 10 בפברואר 2016
↑  הילה חיימוביץ׳, המלחמה בהונאות ברשת: הסטארטאפ הישראלי Riskified מגייס 33 מיליון דולר, באתר "גיקטיים", 27 ביוני 2017
↑  מאיר אורבך, חברת Riskified גייסה 165 מיליון דולר בהובלת ג'נרל אטלנטיק, באתר כלכליסט, 5 בנובמבר 2019
↑  אורי ברקוביץ', ‏ריסקיפייד התל אביבית גייסה 165 מיליון דולר לפי שווי של יותר ממיליארד דולר, באתר גלובס, 5 בנובמבר 2019
↑  סופי שולמן, ריסקיפייד השתלמה מאוד לכמה גופים: שווי ההשקעה של הקרן הזאת זינק פי 60, באתר כלכליסט, 29 ביולי 2021
רוברט לידל

| --- | --- |
אין תמונה חופשית
 לידה:  13 באוקטובר 1908 רויאל טנברידג' וולס, הממלכה המאוחדת 
 פטירה:  23 ביולי 1992 (בגיל 83) אתונה, יוון 
 מדינה:  הממלכה המאוחדת 
 מקום לימודים:  היילבורי קולג', קורפוס קריסטי קולג' 
 שפות היצירה:  אנגלית 
 
(ג'ון) רוברט לידל (13 באוקטובר 1908 – 23 ביולי 1992) היה מבקר ספרות, ביוגרף, סופר, ומשורר אנגלי.
ביוגרפיה

לידל נולד בטנברידג' וולס, אנגליה, בן בכור של מייג'ור ג'ון סטיוארט לידל, CMG, DSO, אשר שירת עם חיל ההנדסה המלכותי ולאחר מכן עבד עבור הממשלה המצרית בקהיר, ושל אשתו הראשונה, אנה גרטרוד לבית מורגן. הוא היה נין של סר ג'ון לידל, אביר מסדר האמבט, מנהל המחלקה הרפואית של הצי המלכותי, וסבתו מצד אביו הייתה ממשפחת גיבסון, בעלי אדמות משאלפורד וסלינגטון. אמו של לידל נפטרה ב־1914; אביו התחתן בשנית ב־1916 עם תרזה לבית רוטנברג. היחסים בין רוברט ואחיו לבין אימם החורגת התערערו, ולידל ביסס עליה את הדמות המרכזית ברומן שלו "בנים חורגים".
לידל התחנך בבית הספר אשדאון האוס באיסט סאסקס, בבית הספר הייליברי, ובקורפוס קריסטי קולג', אוקספורד. בין 1933 ל־1938 הועסק בספרייה הבודליאנית כעוזר במחלקה לכתבי יד מערביים. בעודו באוקספורד פגש לידל את הסופרת ברברה פים. דמותו של ד"ר ניקולס פארנל ברומן של פים "איזו צבייה מאולפת" נוצרה בהשראת לידל.
לאחר מכן התגורר לידל זמן קצר באתונה, ועבד כמרצה במועצה הבריטית. משנת 1941 עד 1951 שימש מרצה באוניברסיטת קהיר ובאוניברסיטת אלכסנדריה. במהלך מלחמת העולם השנייה הוא היה אחד מקבוצת המשוררים הבריטים "משוררי קהיר". מ־1953 עד 1972 הועסק באוניברסיטת אתונה, ובמשך חלק מאותה תקופה כיהן כראש המחלקה לספרות אנגלית. לידל לא שב לאנגליה מעולם, ומת באתונה ב־1992.
כתביו

The Almond Tree‏ (1938)
Kind Relations‏ (1939)
The Gantillons‏ (1940)
Watering-place‏ (1945)
A Treatise on the Novel‏ (1947)
The Last Enchantments‏ (1948)
Unreal City‏ (1952)
Some Principles of Fiction‏ (1953)
Aegean Greece‏ (1954)
The Novels of I. Compton-Burnett‏ (1955)
Byzantium and Istanbul‏ (1956)
The Morea‏ (1958)
The Rivers of Babylon‏ (1959)
Old and New Athens by Demetrios Sicilianos‏ (1960, כמתרגם)
The Novels of Jane Austen‏ (1963)
Mainland Greece‏ (1965)
The Deep End‏ (1968, רומן)
Stepsons‏ (1969, רומן)
Constantine P. Cavafy‏ (1974, ביוגרפיה)
The Novels of George Eliot‏ (1977)
Elizabeth & Ivy‏ (1986)
The Aunts‏ (1987)
The Abbe Trigrane by Ferdinand Fabre‏ (1988, כמתרגם)
Mind at Ease: Barbara Pym and her novels‏ (1989)
Twin Spirits: The novels of Emily and Anne Brontë‏ (1990)
Kind Relations‏ (1994)
הערות שוליים

↑  The Gentleman's Magazine, and Historical Chronicle, vol. I, January–June inclusive, 1865 (Volume 218), ed. Sylvanus Urban, p. 97
↑  A Genealogical and Heraldic Dictionary of the Landed Gentry of Great Britain and Ireland, vol. I- A-L, ed. John Burke, John Bernard Burke, Henry Colburn, Publisher, 1846, p. 465
↑  Debrett's Peerage, Baronetage, Knightage and Companionage, ed. Arthur Hesilrige, Debrett's, 1920, p. 1589
↑  "Obituary: Robert Liddell". 18 בספטמבר 2011. {{cite web}}:  (עזרה)
↑  Pym, Barbara (1984),  Holt, Hazel; Pym, Hilary (eds.), A Very Private Eye. An Autobiography in Diaries and Letters, New York: E.P. Dutton, Inc., p. 11, ISBN 0-525-24234-1
↑  Owen, Peter (25 ביולי 1992). "Obituary: Robert Liddell". The Independent. London. נבדק ב-25 ביולי 2010. {{cite news}}:  (עזרה)
| --- | --- |
בקרת זהויות :  NLI: 987007277168705171  PLWABN: 9810558727505606  BIBSYS: 90094424  BNE: XX999879  BnF: cb12475752z (data)  CiNii: DA00474016  GND: 1027608159  ISNI: 0000 0001 2103 7249  LCCN: n50050383  LNB: 000087069  NDL: 01118467  NKC: jx20060205085  NTA: 073246271  SNAC: w6cn98pg  SUDOC: 033953139  VIAF: 108311118   WorldCat (עם VIAF): 108311118
ריינאך

ערך זה עוסק בעיר בקנטון בזל-לנדשאפט בשווייץ. אם התכוונתם למשמעות אחרת, ראו .
| --- | --- |
סמל ריינאךסמל ריינאך

כנסיית ניקולאוס הקדוש בריינאך
 מדינה:  שווייץ שווייץ
 קנטון:  בזל-לנדשאפט בזל-לנדשאפט
 מחוז:  ארלסהיים
 שפה רשמית:  גרמנית
 שטח:  7 קמ"ר
 גובה:  303 מטרים
 אוכלוסייה:  ‏
  ‑ בעיר:  19,144 (31 בדצמבר 2017)
  ‑ צפיפות:  2700 נפש לקמ"ר (2014)
 קואורדינטות:  47°29′0″N 7°35′0″E﻿ / ﻿47.48333°N 7.58333°E﻿ / 47.48333; 7.58333
 אזור זמן:  UTC +1
 www.reinach-bl.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ריינאך(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ריינאך(למפת בזל-לנדשאפט רגילה) ליאשטל אלשוויל מוטנזריינאך(למפת בזל-לנדשאפט מוגדלת) ליאשטל אלשוויל מוטנזריינאך  he tabBackground:;tabBorder:#aaa;defaultTab:0;
ריינאך (בגרמנית: Reinach, בגרמנית שווייצרית: Riinech) היא עיר במחוז ארלסהיים, שבקנטון בזל-לנדשאפט שבשווייץ.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. קיים מידע בערך הגרמני .
האזכור הראשון אודות ריינאך הוא בין השנים 1168 – 1176 בשם Rinacho.
גאוגרפיה ודמוגרפיה

שטחה של ריינאך הוא 7 קמ"ר. מתוכם 26.3% משמשים לחקלאות, 16.6% הם שטחים מיוערים, 55.3% הם שטחים בנויים, 0.9% הם שטחי נהרות ואגמים ו-0.6% הם שטחים בלתי מעובדים.
העיר שוכנת במחוז ארלסהיים. הכפר המקורי צמח לאורך נחל קטן. בראשית המאה ה-21 היא מהווה חלק מבזל רבתי.
נכון לשנת 2014 מנתה אוכלוסיית ריינאך 18,810 תושבים.
הערות שוליים

1 2  משרד הסטטיסטיקה הפדרלי של שווייץ
↑  הערך ריינאך במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  BnF: cb12076971b (data)  GND: 4220875-0  HDS: 001200  MusicBrainz: 171f4d56-e323-4eeb-b186-ebfbcc67b7d0  NKC: ge339149  RERO: 02-A009558295  SUDOC: 27609266X  VIAF: 123271351   WorldCat (עם VIAF): 123271351
קרלסרוהה (כדורגל)

מועדון ספורט קרלסרוהה (גרמנית: Karlsruher SC) הוא מועדון כדורגל גרמני אשר ממוקם בעיר קרלסרוהה שבגרמניה. הקבוצה משחקת בבונדסליגה השנייה.
תארים והישגים

אליפות גרמניה: (1)
(1909)
הגביע הגרמני: (2)
(1955, 1956)
גביע אופ"א:
חצי גמר (1) 1993/1994
שמינית גמר (2) 1996/1997, 1997/1998
שחקני עבר מפורסמים

גונתר מץ
בורקהארד רייך
דירק שוסטר
אוליבר קרויצר
אוליבר קאן
מהמט שול
תומאס הסלר
שון דאנדי
עמנואל גינתר
ריינר שוטרלה
ינס נובוטני
מיכאל הרפורט
לארס שמידט
רולינג סטון טופ 200 (2021)

טיילור סוויפט, שהייתה לאמן היחיד בשנת 2021 שכבש עם שני אלבומי סולו שונים (Evermore ו-Fearless (Taylor's Version)) את פסגת המצעד. הראשון מביניהם חזר לפסגת המצעד ביוני 2021, עם 239,200 יחידות שנמכרו ממנו. השני מביניהם חזר לפסגת המצעד באוקטובר 2021, עם 210,900 יחידות שנמכרו ממנו.
זוהי רשימה של האלבומים שדורגו במקום הראשון ברולינג סטון טופ 200 במהלך שנת 2021. האלבומים המובילים והנמכרים ביותר בארצות הברית (ללא רדיו) דורגו במצעד רולינג סטון טופ 200, שפורסם על ידי מגזין רולינג סטון. הנתונים נאספו על ידי נתוני אלפא דטה, בהתבסס על צריכה רב-מטרית כפי שהיא נמדדה במכירות שהתבססו על כמה פרמטרים: עותקים פיזיים ודיגיטליים ונתוני סטרימינג שנאספו מרשתות הזרמות מדיה שונות. בנוסף לכך, התפרסם המצעד באופן קבוע כבר ביום שישי של כל שבוע, באתר רולינג סטון הרשמי.
רולינג סטון טופ 200 וכל מצעדי הרולינג סטון האחרים שפורסמו בעבר, הופסקו לאלתר לאחר המצעד האחרון שפורסם ב-28 באוקטובר.
היסטוריית המצעד

| תאריך | אלבום | אמנ/ית | מקור |
| --- | --- | --- | --- |
| 7 בינואר | Evermore | טיילור סוויפט |  |
| 14 בינואר | Dangerous: The Double Album | מורגן וולן |  |
| 21 בינואר | Dangerous: The Double Album | מורגן וולן |  |
| 28 בינואר | Dangerous: The Double Album | מורגן וולן |  |
| 4 בפברואר | Dangerous: The Double Album | מורגן וולן |  |
| 11 בפברואר | Dangerous: The Double Album | מורגן וולן |  |
| 18 בפברואר | Dangerous: The Double Album | מורגן וולן |  |
| 25 בפברואר | Dangerous: The Double Album | מורגן וולן |  |
| 4 במרץ | Dangerous: The Double Album | מורגן וולן |  |
| 11 במרץ | Dangerous: The Double Album | מורגן וולן |  |
| 18 במרץ | Dangerous: The Double Album | מורגן וולן |  |
| 25 במרץ | Justice | ג'סטין ביבר |  |
| 1 באפריל | SoulFly | רוד וייב |  |
| 8 באפריל | Justice | ג'סטין ביבר |  |
| 15 באפריל | Fearless (Taylor's Version) | טיילור סוויפט |  |
| 22 באפריל | Slime Language 2 | YSL רקורדס, יאנג ת'אג וגאנה |  |
| 29 באפריל | A Gangsta's Pain | מאניבאג יו |  |
| 6 במאי | Khaled Khaled | די ג'יי חאלד |  |
| 13 במאי | A Gangsta's Pain | מאניבאג יו |  |
| 20 במאי | The Off-Season | ג'יי קול |  |
| 26 במאי | Sour | אוליביה רודריגו |  |
| 3 ביוני | Evermore | טיילור סוויפט |  |
| 10 ביוני | The Voice of the Heroes | ליל בייבי וליל דורק |  |
| 17 ביוני | Hall of Fame | פולו ג'י |  |
| 24 ביוני | Sour | אוליביה רודריגו |  |
| 1 ביולי | Call Me If You Get Lost | טיילר, דה קריאייטור |  |
| 8 ביולי | Sour | אוליביה רודריגו |  |
| 15 ביולי | Sour | אוליביה רודריגו |  |
| 22 ביולי | Sob Rock | ג'ון מאייר |  |
| 29 ביולי | F*ck Love | דה קיד לארוי |  |
| 5 באוגוסט | Happier Than Ever | בילי אייליש |  |
| 12 באוגוסט | Happier Than Ever | בילי אייליש |  |
| 19 באוגוסט | Sour | אוליביה רודריגו |  |
| 26 באוגוסט | Sour | אוליביה רודריגו |  |
| 2 בספטמבר | Donda | קניה וסט |  |
| 9 בספטמבר | Certified Lover Boy | דרייק |  |
| 16 בספטמבר | Certified Lover Boy | דרייק |  |
| 23 בספטמבר | Certified Lover Boy | דרייק |  |
| 30 בספטמבר | Certified Lover Boy | דרייק |  |
| 7 באוקטובר | Fearless (Taylor's Version) | טיילור סוויפט |  |
| 14 באוקטובר | Certified Lover Boy | דרייק |  |
| 21 באוקטובר | Punk | יאנג ת'אג |  |
| 28 באוקטובר | Certified Lover Boy | דרייק |  |
ראו גם

רולינג סטון טופ 200